google/wiki40b huggingface dataset:
Vygintas Grinis

Vygintas Grinis (g. 1951 m. birželio 4 d. Kaune) – lietuvių inžinierius, valstybės tarnautojas, diplomatas.

Biografija

1968 m. baigė Kauno 8-ąją vidurinę mokyklą, 1974 m. – KPI Automatikos fakultetą. 1979–1982 m. mokėsi KPI Skaičiavimo mašinų katedros aspirantūroje. Technologijos mokslų daktaras. Turi Nepaprastastojo pasiuntinio ir įgaliotojo ministro rangą.
1974–1979 m. buvo KPI mokslo darbuotojas, 1983–1991 m. – Skaičiavimo mašinų katedros docentas.
1991–1995 m. buvo Kauno miesto Tarybos pirmininkas.
1995–1998 m. dirbo UAB "Alna" skyriaus vadovu, KTU Visuomenės institucijų administravimo katedros docentu.
1998–2001 m. buvo Lietuvos nepaprastasis ir įgaliotasis ambasadorius Čekijos Respublikoje ir Vengrijos Respublikai.
1999– 2014 m. buvo KTU Europos instituto docentas.
2002–2015 m. buvo Kauno miesto savivaldybės Investicijų ir strateginio planavimo (ankst. pavadinimai:  Plėtros programų ir investicijų, Plėtros programų valdymo, Ekonominės plėtros) skyriaus vedėjas.
Nuo 2015 m. – VšĮ Kauno mokslo ir technologijų parko direktorius.
Virš 90-ties straipsnių kompiuterinių sistemų automatizuoto projektavimo, mikroprocesorinių sistemų modeliavimo ir testavimo, viešojo administravimo, informacinių sistemų taikymo valstybės administravime, verslo vystymo, ES struktūrinių fondų panaudojimo temomis autorius, parengė virš 10 metodinių priemonių skaičiavimo technikos, viešojo administravimo, Europos Sąjungos regionų plėtros mokymo klausimais.
Pajevonio herbas

Aprašas

Herbo skydo mėlyname lauke, virš žalio trikalnio papėdėje, du greta esantys auksiniai varpai.

Istorija

1999 m. gruodžio 13 d. herbą Lietuvos Respublikos Prezidentas patvirtino dekretu Nr. 710. Herbo etalono autorius - dailininkas Juozas Galkus.
Naftalanas

Istorija

Dabartinio miesto teritorijoje žmonės gyvena maždaug nuo XII a., ką liudija archeologų rasti radiniai. Viduramžiais pradėtas išgauti naftalinas. 1967 m. suteiktos miesto teisės. 1989 m. surašymo duomenimis mieste gyveno 7457 žmonės.
Ukrainos futbolo varžybos 2015–2016 m.

Istorija

Dvidešimtpenktasis Ukrainos futbolo čempionatas buvo žaidžiamas nuo 2015 m. liepos 17 iki 2016 m. gegužės 15 d. 
Nugalėtojais tapo Kijevo „Dinamo“ (penkioliktą kartą).
Donecko „Šachtar“ liko antras.
Vilniaus Visų Šventųjų bažnyčia

Istorija

1620–1630 m. prie Rūdninkų vartų Lietuvos didžiojo kunigaikščio sekretoriaus Vaitiekaus Chludžinskio rūpesčiu pastatyta mūrinė bažnyčia. Ji atiduota senosios regulos karmelitams. Vienuolynui pritaikyti senesni namai. XVII a. pirmojoje pusėje vienuolyno pastatai sujungti. 1655 m. bažnyčia ir vienuolynas nukentėjo nuo gaisro, po 1661 m. atstatyti.
1743 m. pastatyta varpinė, primūryta zakristija, o virš jos – bibliotekos patalpa. Pastatytas į kiemą išsikišęs vienuolyno korpusas (statė karmelitų vienuolis Antanas Šperkovičius) ir jame įrengtas refektorius. XVIII a. interjero skulptūras sukūrė A. Šelis. 1810 m. įsteigta parapija.
1812 m. pabaigoje Napoleono kariai sukūreno bažnyčios suolus, klausyklas; vienuolyne įkurdinta ligoninė. 1823 m. bažnyčia atnaujinta. 1880 m. nugriauta šventoriaus mūro tvora. Nuo 1842 m. vienuolynas paliktas etatiniu (2-os klasės). 1870 m. jame buvo 27 vienuoliai, tarp kurių 15 atkelta iš uždarytų kitų regulų vienuolynų. 1885 m. vienuolynas uždarytas, pastate įrengti butai.
1902 m. klebono L. Čiudovskio iniciatyva užteptos bažnyčios navų sienų, koplyčių kupolų freskos. 1908 m. vikaru buvęs Petras Kraujalis pradėjo sakyti lietuviškus pamokslus, kuriems lenkai priešinosi. 1948 m. bažnyčia uždaryta ir paversta bakalėjinių prekių sandėliu. 1960 m. Ministrų Taryba nutarė vietoj uždaromos Švč. Jėzaus Širdies bažnyčios ją grąžinti tikintiesiems. Nutarimas nevykdytas.
1967–1975 m. restauruota bažnyčia ir varpinė (architektė Aldonos Švabauskienės projektas). 1975 m. čia įrengta Dailės muziejaus liaudies meno ekspozicija. 1991 m. bažnyčia grąžinta tikintiesiems.
Štefan Füle

Biografija

1980–1981 m. mokėsi Karolio universiteto filosofijos fakultete, 1981–1986 m. – Maskvos tarptautinių santykių institute (МГИМО).
Baigęs studijas dirbo Čekoslovakijos URM Jungtinių Tautų (JT) departamente, 1990–1995 m. dirbo Čekoslovakijos (vėliau – Čekijos) atstovybėje JT. 1995–1996 m. vadovavo Čekijos URM JT, o 1996–1998 m. – saugumo politikos departamentams.
1998–2001 m. buvo Čekijos ambasadorius Lietuvoje, 2003–2005 m. – Jungtinėje Karalystėje, 2005–2009 m. – Čekijos nuolatinis atstovas prie NATO.
2001–2002 m. dirbo gynybos viceministru, 2009 m. gegužės–lapkričio mėn. – Europos reikalų ministru.
2010 m. vasario 9 d. kaip Čekijos atstovas paskirtas antrosios J.M.Baroso komisijos nariu, yra atsakingas už plėtrą ir geros kaimynystės politiką.
Laisvai kalba anglų ir rusų kalbomis. 2002 m. apdovanotas Lietuvos didžiojo kunigaikščio Gedimino ordino Komandoro kryžiumi.
Žmona / meilužė

Turinys

Po to, kai jau pirmąją vestuvių naktį Luidžis apkaltino žmoną frigidiškumu, Antonija visą laiką leidžia namuose, nesikeldama iš lovos. Tačiau vieną dieną vyras netikėtai dingsta ir visi jo verslo reikalai bei kitos problemos užgula Antonijos pečius. Neturėdama išeities, moteris pradeda domėtis verslu ir sėkmingai į jį įsilieja. Prasideda naujas gyvenimo etapas, naujos pažintys ir nauji garbintojai. Įsitikinusi, kad vyras miręs, ji ilgainiui pradeda elgtis vis laisviau, tarsi jo niekada ir nebūtų buvę.
O vyras... Naktį tapęs žmogžudystės liudininku ir bijodamas būti apkaltintas pats, jis slapstosi gretimame name, pro kurio langą gali stebėti, kaip keičiasi jo žmona ir šios gyvenimas, kaip moteris, kurią jis laikė šalta, tampa kitų vyrų geismo objektu. Net ir po to, kai policija suranda tikrąjį nusikaltėlį, jis nedrįsta pasirodyti viešumoje...
Jurgis Augustas Mnišekas

Biografija

Lenkijos magnatų Mnišekų giminės atstovas, herbo „Mniszech“ savininkas. Krokuvos kaštelionos Juozo Vandalino Mnišeko (1670–1747) ir Konstancijos Tarlaitės (m. 1740) vyresnysis sūnus. Jaunesnysis brolis – Lietuvos didysis pakamaris ir Lenkijos armijos generolas-leitenantas Jonas Karolis (1716–1759).
Kunigaikščių Čartoriskių „Familijos“ partijos priešininkas, rūmų (saksoniškos) partijos 1758–1763 metais vadovas. 
1740 metais buvo išrinktas pasiuntiniu į seimą. Dėka antros santuokos 1750 metais su Augusto III pirmo ministro Griko fon Briulio dukterimi – Amalija, tapo neofocialiu rūmų partijos lyderiu, gavo į savo rankas monopolinę teisę pareigybių ir seniūnijų skyrime. 
Baltojo erelio ordino kavalierius, bažnyčios įkūrėjas savo valdose, Beske 1755 metais.
Augusto III Vetino valdym,o metu buvo briuleviškos partijos vadovu, šalininkų ankstesnės ATR tvarkos išsaugojime. Rūmuose kovojo su Čartoriskių partijos įtaka ir buvo Stanislovo Augusto Poniatovskio išrinkimo priešininku. 1764 metų gegužės 7 d. pasirašė manifestą, kuriame skelbė apie rusijos kaerių neteisėtą buvimą konvokaciniame seime. 1767 metais buvo vienu iš Radomo konfederacijos įkūrėjų ir jo maršalka. 1768 metais Jurgis Augustas Mnišekas buvo vienas Baro konfederacijos įkūrėjų (1768–1772). 
Jurgis Augustas Mnišekas ir jo žmona Marija Amalija Briul pastatė Dukle didingus rūmus su dviem ūkiniais pastatais ir sodu. Po Austrijos okuopacijos Besko 1772 metais Jurgis Augustas Mnišekas apkeitė Sanoko miestą kartu su pilimi į dvarą Šumine. 1772 metų rugsėjį austrų kariai įžengė į Duklią, kur nuginklavo ir įtraukė į savo sudėtį Mnišeko dvaro dragunus. 1776 metais Jurgis Augustas Mnišekas įėjo į Nuolatinės tarybos sudėtį.  
Buvo vienas iš pirmųjų ATR masonų. Įkūrė masonų ložę savo rezidencijoje, Dukle.
Sidi bel Abesas

Istorija

Prancūzai šiose vietose įsikūrė 1843 m. ir pavadino Biscuit. 1859 m. pervadintas Sidi-Abbes-Napoleon, bet greitai vėl pervadintas, šįkart arabišku vardu Sidi - bel-Abbes.
Šaška

Šaška (rus. шашка; adyg. шъэшхо 'ilgas peilis') – kertamas duriamasis silpnai lenktas vienašmenis kalavijas, kurio efesas neturi gardos, o buoželė užlenkta į priekį. Makštys paprastai medinės, aptrauktos oda.

Šaškų naudojimas

Kaukaze paplitęs drabužis buvo veltininė burka. Šaška turėjo efektyviai prakirsti tokius „minkštuosius šarvus“. Šaškos buvo pritaikytos kirsti, ypač iš viršaus, todėl jos labai tiko raiteliams.
Kertant šaška reikėjo taikyti geležtės apatine dalimi, kuo arčiau rankenos (todėl rankenos neturėjo gardos, kuri būtų trukdžiusi), o paskui patraukti geležtę į save (tam rankena turėjo priekin užlenktą buoželę). Pirmas veiksmas mažino šaškos sieką, o pjaunantis patraukimas netiko jojant į priekį.
Laurynas Žakevičius

Laurynas Žakevičius (g. 1985 m. balandžio 1 d. Vilniuje) – Lietuvos šokėjas, gatvės šokių choreografas, šiuolaikinio šokio atlikėjas, VšĮ urbanistinio šokio teatro "Low Air" direktorius.

Biografija

Vilniaus kolegijoje baigė socialinės pedagogikos specialybę. Mykolo Romerio universitete studijuoja teisės edukologijos magistrantūroje.
Šokio mokykloje „Low Air“ moko hauso ir breiko šokių. Dirba Specialiosios pedagogikos ir psichologijos centre. „Olweus“ patyčių prevencijos programos vyriausiasis instruktorius. M. K. Čiurlionio menų mokykloje vedė gatvės ir šiuolaikinio šokio pamokas. Vedė breiko užsiėmimus Kauno nepilnamečių tardymo izoliatoriaus-pataisos namų paaugliams, kai Edukologijos universiteto dėstytojai pakvietė prisijungti prie projekto „Menai kalėjimuose“ plėtojimo.“ Teisėjauja gatvės šokių kovose.
Šiuolaikinio šokio asociacijos narys.

Laimėjimai

Laimėjo ne vieną gatvės šokių turnyrą („Urban Dance“, „Kings & Queens“ ir kt.) Lietuvoje ir užsienyje (solinėse breiko rungtyse). Prestižiniame tarptautiniame renginyje „Juste Debout“ (Suomija) du kartus šoko finaliniuose pasirodymuose.

Apdovanojimai

2013 m. Auksinis scenos kryžius – choreografams Airidai Gudaitei ir Laurynui Žakevičiui už šokio spektaklius „Kelionė namo“ (Urbanistinio šokio teatras „Low Air“);

Šeima

Tėvas – elektrikas. Mama pašto skyriaus viršininkės pavaduotoja; skatino sportuoti, nes pati jaunystėje užsiiminėjo lengvąja atletika.
Turi du brolius. Su vyresnėliu Martynu – biofizikos mokslų daktaru – Laurynas šoko breiką vienoje komandoje „Left City 54“. Jaunėlis Dominykas studijuoja fotografiją.
Vedęs. Žmona Airida Gudaitė.
Andrius Baltrušaitis

Biografija

Antano ir Juozo Baltrušaičių brolis. Mokėsi Barzdų pradinėje mokykloje.
1901 m. vienas iš slaptos Lietuvos mylėtojų draugijos organizatorių. 1902 m. ši draugija tapo Lietuvos socialdemokratų partijos Zanavykų kuopa. 1905 m. vienas iš aktyviausių revoliucinių įvykių Suvalkijoje organizatorių.
Nuo 1902 m. bendradarbiavo socialdemokratų spaudoje, laikraščiuose „Naujienos“ (1902–1903 m., slapyvardis A. Žioplelis), „Ūkininkas“ (1901–1904 m., slapyvardis Ciprijonas Viskantas), „Vienybė lietuvninkų“ (1903 m.).
Už aktyvų dalyvavimą 1905 m. įvykiuose kazokai norėjo jį areštuoti, bet jis atsišaudė ir buvo nužudytas.
Eugenijus Algimantas Bartkus

Biografija

Gimė pasiturinčių lietuvių šeimoje. 1942–1943 m. studijavo Vytauto Didžiojo universiteto Statybos fakultete. 1944 m., artėjant Sovietų armijai, kartu su šeima pasitraukė į Vokietiją ir ten tęsė studijas. 1949 m. persikėlė Į JAV. 1950 m. baigė Ilinojaus technologijos institutą Čikagoje; 1955 m. statybos inžinerijos magistras.
1962–1995 m. inžinerijos bendrovės „Bartkus and Associates“ Čikagoje įkūrėjas ir prezidentas. Bendrovės sunkiosios pramonės įmonių, geležinkelio ir laivų transporto įrenginių projektai buvo vykdomi visuose žemynuose.
Nuo 1949 m. Amerikos lietuvių tautinės sąjungos veikėjas, 1958–1961 m. pirmininkas, nuo 1959 m. jos atstovas Amerikos lietuvių taryboje (ALT), sąjungos garbės narys ir valdybos vicepirmininkas ryšiams su Lietuva. Nuo 1958 m. ALT tarybos narys, 1968–1971 m. pirmininkas. 1980–1992 m. Lietuvos tautinio sąjūdžio pirmininkas, vėliau pavaduotojas.
Saugokis automobilio

Siužetas

Kriminalinių nusikaltimų tyrėjas Maksimas Podberiozovas tiria keistus mieste vykstančius nusikaltimus – per trumpą laiką pavagiami trys, gerai saugomi automobiliai (GAZ-21 „Volga“), nors tokių pačių pilna nesaugomų gatvėse.
Jurijus Detočkinas – eilinis pilietis, dirba draudimo bendrovėje, vaidina kultūros namų saviveiklos teatre, tačiau šeimynykščius stebina dažnomis komandiruotėmis, o darbdavį – pastoviomis išvykomis dėl sergančių giminaičių. Iš tiesų, laisvu nuo darbo metu būtent jis nuvarinėja automobilius.
Detočkinas atsitiktinai susipažįsta su inspektoriumi, kuris irgi vaidina teatre. Jie kartu repetuoja būsimam spektakliui „Hamletas“. Detočkinas darbo reikalais lankydamasis spekulianto Dimos Semicvetovo namuose pastebi jo naują Volgą. Jis du kartus nesėkmingai mėgina ją pavogti (pirmą kartą suveikia signalizacija, vėliau – pakliūna į spąstus), iš trečio karto pavyksta tai padaryti autokrano pagalba. Detočkinas su tuo automobiliu keliauja į tolimą miestą parduoti automobilio, pakeliui išvengęs milicininko pinklių.
Jam dar būnant išvykoje tyrėjas Maksimas aplanko Jurijaus motiną ir iš jos pasakojimų išsiaiškina, kad jo persekiojamas vagis yra jo draugas Jurijus. Šiam grįžus, tyrėjas išsiaiškina, kad Detočkinas automobilius vogė tik iš sukčių, o visus gautus pinigus perleidžia vaikų namams. Nors Maksimas atsisako jį suimti, Detočkinas toliau tęsia savo darbus. Teismas nepasigaili vagies ir uždaro jį į kalėjimą.
Getafe CF

Istorija

2016-2017 m. sezone žaidė La Liga2 divizione ir užėmė 3 vietą.
Kauno technologijos universiteto Socialinių mokslų fakulteto Teisės katedra

Kauno technologijos universiteto Socialinių mokslų fakulteto Teisės katedra (KTU SMF Teisės katedra) - Kauno technologijos universiteto (KTU) Socialinių mokslų fakulteto struktūrinis padalinys; Teisės katedra. Veiklos sritys - teisinis švietimas (teisės dėstymas), teisės mokslinė veikla (tyrimai, straipsnių publikavimas ir kt.).
Sergejus Lingas

Biografija

1960 m. baigęs Baltarusijos žemės ūkio akademiją dirbo agronomu, vadovavo rajono žemės ūkio valdyboms Kapyliaus, Soligorsko rajonuose, buvo Slucko rajono vykdomojo komiteto pirmininkas.
1972–1982 m. – TSKP Smolevičių rajono komiteto pirmasis sekretorius, TSKP Minsko srities komiteto žemės ūkio skyriaus vedėjas, srities komiteto sekretorius.
1982–1986 m. – Minsko srities vykdomojo komiteto pirmininko pavaduotojas, pirmininkas. 1986 m. paskirtas Baltarusijos TSR kainų komiteto pirmininku.
Nuo 1991 iki 1994 m. buvo Baltarusijos ekonomikos ministras. 1994 m. prezidentu tapus A.Lukašenkai, paskirtas vicepremjeru. Nuo 1996 m. lapkričio 11 d. iki 2000 m. vasario 18 d. buvo Baltarusijos ministras pirmininkas.
2000–2002 m. – Baltarusijos Respublikos atstovas Jungtinių Tautų organizacijoje.
Juros kantonas

Geografija

Juros kantonas įsikūręs šiaurės vakarinėje Šveicarijos dalyje, prie Prancūzijos sienos. Per kantoną driekiasi Juros kalnai pietuose bei šiaurėje Juros plokščiakalnis, kuris yra kalvotas.

Istorija

Burgundijos karalius 999 m. dabartines Juros žemes atidavė Bazelio vyskupui. Daugiau nei 800 metų Jura buvo suvereni teritorija Šventosios Romos imperijos sudėtyje. Po Vestfalijos taikos sutarties 1648 m. Jura turėjo itin glaudžius ryšius su Šveicarija, o po Vienos kongreso 1815 metais Jura buvo priskirta Šveicarijos konfederacijos Berno kantonui. Berno kantone vyravo vokiečių kalba ir protestantizmas, o Juroje - prancūzų kalba ir katalikybė, todėl Juros gyventojai reikalavo savo kantono. 
Po Antrojo pasaulinio karo Juros separatistai kovojo už atsiskyrimą nuo Berno kantono. Po ilgos ir iš dalies karinės kovos, kurios dalis buvo jaunimo organizacijos Les Béliers sukelti padegimai, 1977 m. buvo priimta konstitucija. 1978 m. atskyrimą patvirtino referendumas. Taigi 1979 metais Jura tapo 26-uoju Šveicarijos kantonu. Jura švenčia savo nepriklausomybę nuo Berno kantono birželio 23 d. Pietinė prancūziškai kalbanti, bet protestantiška Juros dalis liko Berno kantono sudėtyje. Ši sritis vadinama Berno Jura. Turistiniuose leidiniuose Jura vadinama bendra Juros kantono ir Berno Juros teritorija.
. 
2017 m. birželio 17 d. Moutier miestas balsavo už Berno kantono palikimą ir prisijungimą prie Juros kantono. 2017 m. rugsėjo 17 d. Belprahon ir Sorvilier savivaldybės balsavo už pasilikimą Berno kantone. Moutier balsavimas buvo pripažintas negaliojančiu.
Diplomatinė ir konsulinė teisė

Diplomatinė ir konsulinė teisė – tarptautinės teisės šaka; visuma tarptautinių teisės normų, reguliuojančių užsienio santykių palaikymą, institucijas, diplomatinę ir konsulinę tarnybą.
Pamatiniai diplomatinės ir konsulinės teisės aktai – 1961 m. Vienos konvencija dėl diplomatinių santykių, 1963 m. Vienos konvencija dėl konsulinių santykių.
Pošakiai – diplomatinė teisė ir konsulinė teisė.
Pietų Kvanza

Geografija

Pagrindinė provincijos upė yra Kvanza.
Dyteris Manfredas Gocentas

Dyteris Manfredas Gocentas (vok. Dieter Manfred Gocentas; 1940 m. gegužės 20 d. Žemaičių Naumiestyje – 2013 m. balandžio 1 d.) – vienas garsiausių Lietuvos ralio šturmanų.

Biografija

1944 m. kartu su tėvais pasitraukė į Vokietiją. Nuo 1950 m. gyveno Australijoje, mokėsi mažame Kouros miestelyje, vėliau persikėlė į Kanberą. Australijoje buvo perkrikštytas vardu Fred, nes australams buvo sunku ištarti tikrąjį jo vardą. Kanberoje 22 metus dirbo Gynybos ministerijoje, po to, iki 1996 m. – kitose valstybinėse institucijose. Nuo 1996 m. gyveno Sidnėjuje, atstovavo „Mitsubishi Ralliart“ komandai.

Sportiniai pasiekimai

Sportinę karjerą pradėjo 1969 m., mėgėjų raliuose atstovaudamas nedideliam „Volkswagen“ klubui. Rimtose lenktynėse debiutavo 1971 m., su draugu sėdę į „Datsun 1600“ automobilį dalyvavo „Alpine“ ralyje. Jų ekipažas nugalėjo, nors į lenktynes buvo susirinkę daug tituluotų Australijos sportininkų. Po pirmojo triumfo atkreipė Australijos automobilių sporto favoritų dėmesį. Bet tik 1974 m. jam paskambino „Mitsubishi Ralliart Australia“ vadovas D. Stevardas ir pasiūlė „Southern Cross“ ralyje būti žymaus suomių ralisto Hanu Mikolos šturmanu. Tačiau važiavo su Andrew Cowan senu „Mitsubishi Lancer“ ir nugalėjo. 1976–1980 m. m. „Ford Australia“ ralio komandos šturmanas.
Per savo ilgą sportinę karjerą, Gocentas šturmanavo daugeliui garsių lenktyninkų, tokiems kaip 5 kartus Australijos čempionas Ross Dunkerton, 3 kartus Australijos čempionas Greg Carr ir vienam iš pagrindinių to meto „Ralliart“ komandos pilotų Kenjiro Shinozuka.
1988 m., 1991–1992 m. Azijos, 1987 m. Australijos, 1981 m., 1986 m., 1991–1992 m. Malaizijos, 1990 m., 1992 m. Indonezijos, 1992 m. Tailando šalių automobilių ralio absoliutusis čempionas, 1992 m. pasaulio čempionato Naujosios Zelandijos etapo trečiosios vietos laimėtojas. Daugelio kitų tarptautinių ralio lenktynių nugalėtojas ir prizininkas. Nuo 2000 m. atstovavo Lietuvai.
Stroliškiai (Čiulėnai)

Istorija

1702 m. kaimas minimas Molėtų krikšto metrikų knygoje: de Sroliszki.
Žingsniai naktį

„Žingsniai naktį“ – 1962 m. Lietuvos kino studijoje sukurtas meninis filmas. Istorinė drama. Nespalvotas. Filmo trukmė – 100 min.

Siužetas

Veiksmas vyksta vokiečių okupuotame Kaune Antrojo pasaulinio karo metais. Pagrindinį herojų Aleksą suima ir jis pakliūva į mirtininkų būrį, kuris degina sušaudytųjų palaikus. Bijodami mirties, grupė suimtųjų kuria pabėgimo planą ir kelis mėnesius tam ruošiasi. Grupė skyla, atsiranda išdavikai ir vokiečiai sužino apie pasirengimą pabėgimui. Pasikliaudamas tik savim Aleksas pradeda sudėtingą žaidimą…
Kazys Januta

Biografija

Gimė ūkininkų šeimoje, kurioje augo šeši vaikai. Mokėsi Ylakiuose, Mažeikų gimnazijoje. 1928 m. moksleivių šaulių būrio valdybos narys, 1929 m. pirmininkas. Vytauto Didžiojo universitete studijavo teisės mokslus. 1932–1934 m. buvo žemaičių studentų korporacijos „Samogitia“ pirmininkas.
1936–1937 m. tarnavo Lietuvos kariuomenėje ir liko joje atsargos leitenantu, vėliau dirbo teismo tardytoju Vilniuje ir Vilkaviškyje.
1939 m. susituokė su pedagoge literate Petronėle Orintaite (1905-1999). 1941 m. jis, žmona ir tik gimęs sūnus išvengė trėmimo į Sibirą, nes tą naktį, kai Vilniuje NKVD atėjo jų ieškoti, bute šeimos nerado. Visi kiti K. Janutos šeimos nariai – per 10 žmonių – atsidūrė Sibire.
1944 m. Raudonajai armijai vėl artėjant prie Lietuvos, su šeima pasitraukė į Vokietiją. 1948–1949 m., lietuvių karo pabėgėlių stovykloje redagavo ir leido biuletenį „Dienos žinios“. Gyveno Augsburge, 1948 m. baigė linotipininkų kursus.
1949 m. su šeima persikėlė į JAV, Čikagą, dirbo „Naujienų“ spaustuvėje raidžių rinkėju. Vėliau, baigęs braižytojų kursus, dirbo firmoje, gaminančioje elektronines kontrolės priemones JAV karo laivynui. Čia jis gavo elektronikos konstruktoriaus profesinį pažymėjimą. 1959 m. persikėlė į Los Andželą, po žmonos mirties, 2006 m. pavasarį apsigyveno pas sūnų San Francisko apylinkėje. 
Palaidotas Ylakių kapinėse.

Kūryba

1934 m. pradėjo bendradarbiauti spaudoje, rašė „Policijos žurnale“. Pasirašinėjo J. Klauseikio ir kt. slapyvardžiais. Amerikoje rašė straipsnius „Naujienoms“, „Dirvai“ ir kt. laikraščiams bei leidiniams.
Atmintina diena

Atmintina diena – reikšminga diena, susijusi su esminiais valstybės kūrimo ir įtvirtinimo faktais ir (ar) įvykiais, visuotinių vertybių propagavimu, kultūros ir gyvosios istorijos išsaugojimu.

Atmintinos dienos pagal Lietuvos atmintinų dienų įstatymą

Lietuvos Atmintinų dienų įstatymas buvo priimtas 1997 m. liepos 3 d.
Dabar Lietuvoje pažymimos šios dienos:
Komaromas-Estergomas

Geografija

Didžioji medės dalis yra Mažojoje Vengrijos lygumoje. Pietuose siekia Bakonio ir Vertešo aukštumas. Šiaurine riba teka Dunojus.
Anaba

Istorija

Hipo miestą šioje vietoje dar XII a. pr. m. e. įkūrė finikiečiai iš Tyro. Romėnų laikais miestas vadinosi Hippo Regius, jis buvo ankstyvosios krikščionybės centras. Čia 396-430 m. vyskupu buvo šventasis Augustinas. XIX a., Prancūzijai užėmus miestą, jis vadintas Bône.
Financial Times

Financial Times (FT) – prestižinis Didžiosios Britanijos verslo, finansų, ekonomikos ir politikos dienraštis. Laikraščio pasaulinis tiražas siekia 600 tūkst. egzempliorių (iš kurių 267 000 skaitmeninių prenumeratų). Pirmasis „Financial Times“ numeris pasirodė 1888 m. Jo primtakas „Financial News“ pasirodė ketveriais metais anksčiau su kuriuo FT vėliau susiliejo. FT priklausė JK žiniasklaidos koncernui „Pearson“. FT taip pat anksčiau priklausė 50% „The Economist“ akcijų paketas.
2013 m. „Financial Times“ pristatė rinkai fastFT, greitai besikeičiantį naujienų srautą, kurio naujienos paskui būna publikuojamos laikraštyje ir FT tinklalapyje.
Bėgimas

Bėgimas – vienas iš natūraliausių žmogaus judėjimo erdvėje būdų. Bėgimui būdingi pasikartojantys judesiai, sudaryti iš dviejų žingsnių. Po dviejų žingsnių bėgikas kojų, rankų bei liemens judesius toliau kartoja ta pačia eilės tvarka. Lankstant dirba visos pagrindinės žmogaus raumenų grupės.
Norint išvengti traumų patartina lavinti ir kitus kūno raumenis, ypač nugaros ir pilvo preso raumenis (liemens srities raumenyną). Taip pat neužmiršti prieš kiekvieną treniruotę atlikti apšilimo pratimus, o po treniruotės – tempimo.

Sporto šakos

Bėgimas – sporto šaka, kurios metu atletai stengiasi nubėgti įvairaus ilgio ir sudėtingumo atkarpas per kuo trumpesnį laiką.